Ruotsi

Sverige

**Ruotsin kuningaskunta** (ruots. ***Konungariket Sverige***) eli Ruotsi (ruots. ***Sverige***) on perustuslaillinen monarkia Skandinaviassa Pohjois-Euroopassa. Sillä on yhteinen maaraja Suomen ja Norjan kanssa. *Lähde 1 (*https://fi.wikipedia.org/wiki/Ruotsi)

## Ruotsin historiaa lyhyesti

Ruotsin suurvaltakausi loppui 1800-luvulla, kun Ruotsi menetti Suomen alueen Venäjälle Haminan rauhassa vuonna 1809. Vuonna 1814 Ruotsi sai Napoleonin sotien jälkiseurauksena Norjan alueet Tanskalta, mutta maita yhdisti poliittisesti vain yhteinen hallitsija. Norja irtaantui Ruotsista vuonna 1905.

1800-luvun loppua leimasivat myös suuret muutokset yhteiskunnassa. Talouselämä vapautui ja äänioikeus- ja veroreformit toteutettiin. Vuonna 1866 vanhat säätyvaltiopäivät korvattiin kaksikamarisella parlamentilla, jonka alahuone valittiin vaaleilla. Vuonna 1907 miehet saivat yleisen äänioikeuden. Naisia yleinen äänioikeus ulotettiin koskemaan vuonna 1919.

Suurvaltakauden päätyttyä Ruotsi on pysynyt virallisesti puolueettomana. Ensimmäisen ja toisen maailmansodan aikana Ruotsi oli puolueeton, vaikka kaupankäynti Saksan kanssa oli vilkasta. Myös kylmän sodan aikana Ruotsi oli virallisesti puolueeton, vaikka maa teki läheistä yhteistyössä länsivaltojen kanssa. Ruotsi liittyi Euroopan unioniin vuonna 1995.

Ruotsin kansallispäivää vietetään Ruotsissa 6. kesäkuuta. Vuodesta 1916 lähtien päivää on juhlittu Ruotsin lipun päivänä, mutta vuonna 1983 päivä muutettiin Ruotsin viralliseksi kansallispäiväksi. *Lähde 2 (*http://pohjolanorden.vlu.fi/fi/tietoa\_pohjoismaista/ruotsi/historiaa\_lyhyesti/?id=188)

## Perustiedot

Pääkaupunki:

Tukholma

Pinta-ala:

438 574 km2

Väkiluku:

9 747 355 *(2015)*

Osuus EUn väkiluvusta:

1,9 % *(2015)*

Bruttokansantuote (BKT):

444,235 miljardia EUR *(2015)*

Virallinen EU-kieli (kielet):

ruotsi

Valtiomuoto:

parlamentaarinen, perustuslaillinen monarkia

Liittyi EUn jäseneksi:

1.1.1995

Paikkoja Euroopan parlamentissa:

20

Rahayksikkö:

Ruotsin kruunu (SEK)

Schengen-jäsenyys: :

Kyllä, Ruotsi on kuulunut Schengen-alueeseenHae linkin muut kieliversiotEN**•••** 25.3.2001 alkaen.

EU:n neuvoston puheenjohtajuus:

Ruotsi on toiminut EU:n neuvoston puheenjohtajana 2 kertaa, vuosina 2001 ja 2009.

Ruotsi on asukasluvultaan suurin pohjoismaa ja pinta-alaltaan kolmanneksi suurin EU-maa. Lännessä tunturi- ja vuorijonot muodostavat rajan Norjan kanssa ja koillisessa Tornionjoki erottaa Ruotsin Suomesta. Tanskaan on nykyisin Ruotsista maantie- ja rautatiesiltayhteys.

Ruotsin talouden tärkeimmät toimialat olivat vuonna 2015 julkinen hallinto, maanpuolustus, koulutus-, terveys- ja sosiaalipalvelut (24,0 %), teollisuus (20,1 %) sekä tukku- ja vähittäiskauppa, kuljetus, majoitus- ja ravitsemistoiminta (17,0 %).

Ruotsin tärkeimmät vientimaat ovat Norja, Saksa ja Yhdysvallat ja tuontimaat Saksa, Norja ja Alankomaat. *Lähde 3 (*http://europa.eu/european-union/about-eu/countries/member-countries/sweden\_fi)

# Tietoa Ruotsista

Pinta-alaltaan Pohjolan suurin maa on myös asukasluvultaan suurin. Ruotsi tunnetaan laatuautojen, raudan ja teräksen tuotannosta.

Valokuvaaja
Johannes Jansson/norden.org
Ruotsin pinta-alasta lähes kymmenen prosenttia on vesistöjä. Maassa on myös valtavat havumetsäalueet, mutta viljelykelpoista maata on silti 27 000 neliökilometriä.

Ruotsi on Pohjolan runsasväkisin maa, ja sen asukasluku on noin 9,8 miljoonaa. Asukkaista reilut kaksi miljoonaa asuu Tukholman alueella; maan pohjoisosa on sen sijaan sangen harvaan asuttu.

Ruotsi on perustuslaillinen monarkia. Kuningas Kaarle XVI Kustaalla ei ole todellista poliittista valtaa, vaan korkeinta päätäntävaltaa käyttää maan parlamentti valtiopäivät, ruotsiksi riksdagen.

Ruotsi kuuluu EU:hun, mutta se on säilyttänyt valuuttanaan kruunun. Maa ei kuulu Natoon.

Ruotsi on merkittävä tavaroiden ja palveluiden viejä. Eniten viedään elektroniikkaa, koneita, autoja, paperia, rautaa ja terästä.

Bruttokansantuote on 32 700 euroa asukasta kohden (luku vuodelta 2013).

*Lähde 4 (*http://www.norden.org/fi/tietoa-pohjoismaista/pohjoismaat-sekae-ahvenanmaa-faersaaret-ja-groenlanti/tietoa-ruotsista)

### Alta löydät faktatietoa Ruotsista.

* Pinta-ala: 450,000 km² , läntisen Euroopan kolmanneksi suurin maa
* Metsää: 53%
* Vuoria ja tuntureita: 17%
* Viljeltyä maata: 8%
* Järviä ja jokia: 9%
* Suurin etäisyys etelä-pohjoissuunnassa: 1,574 km
* Suurin etäisyys itä-länsisuunnassa: 499 km
* Pääkaupunki: Tukholma
* Asukkaita: 9,8 miljoonaa
* Kielet: ruotsi; vähemmistökielinä: saame, suomi, meänkieli, yiddish, romani
* Hallitusmuoto: perustuslaillinen monarkia, parlamentaarinen demokratia.
* Parlamentti: Riksdag, yksikamarisessa eduskunnassa 349 jäsentä.
* Keskimääräinen elinodotus: miehet 80 vuotta, naiset 84 vuotta.

Tärkeimmät vientituotteet: koneet, sähkö- ja tietokonetarvikkeet, ajoneuvot, polttonesteet, paperi, lääketuotteet, rauta ja teräs, muovi, puu.

Tärkeimmät tuontitavarat: Polttonesteet, moottoriajoneuvot ja tarvikkeet, koneet, sähkö- ja tietokonetarvikkeet, muovi, elintarvikkeet, rauta ja teräs.

Valuutta: Ruotsin valuutta on nimeltään kruunu (kr) ja sen kansainvälinen tunnus on SEK. Valuuttakurssit voit tarkistaa esimerkiksi Forexin tai X-changen sivuilta.

Vanhimpien 50- ja 1000-kruunun seteleiden, joissa ei ole folionauhaa, voimassaolo lakkasi 31. joulukuuta 2013 eikä niitä enää voi käyttää maksuvälineenä. *Lähde 5 (*http://finland.visitsweden.com/artikkelit/faktatietoa-ruotsista/)

## **Poliittinen järjestelmä**

Ruotsi on perustuslaillinen kuningaskunta, jossa on vuodesta 1917 noudatettu parlamentaarista hallitustapaa. Kuninkaalla on vain muodollisia tehtäviä. Ylin päätäntävalta on valtiopäivillä, toimeenpanovalta hallituksella ja tuomiovalta riippumattomilla tuomioistuimilla.

Sveriges Riksdag, Ruotsin valtiopäivät, on rakenteeltaan yksikamarinen ja sillä on 349 jäsentä. Valtiopäivä-, kunnallis- ja maakäräjävaalit pidetään joka neljäs vuosi syyskuun kolmantena sunnuntaina. Ruotsissa valtiopäivät nimittää pääministerin, jolle annetaan tehtäväksi muodostaa hallitus. Hallituksen ei ole pakko erota valtiopäivävaalien yhteydessä.

Ruotsin päämies on kuningas, Konung Carl XVI Gustav, suomeksi Kuningas Kaarle XVI Kustaa (syntynyt 30. huhtikuuta 1946, kuningas vuodesta 1973). Kaarle XVI Kustaan puoliso on kuningatar Silvia (syntynyt 23. joulukuuta 1943). Lapset ovat kruununprinsessa Victoria (syntynyt 14. heinäkuuta 1977), prinssi Carl Philip ja prinsessa Madeleine. Kruununprinsessa Victoria sai puolisonsa prinssi Danielin kanssa esikoistyttären, prinsessa Estellen, 23. helmikuuta 2012.

Kuninkaalla ei ole valtaoikeuksia, hänen roolinsa on seremoniaalinen. Kuninkaan rooli Ruotsin kansainvälisen imagon vaalijana ja vientiteollisuuden tukijana on merkittävä.

Ruotsi on jaettu 21 lääniin. Paikallishallinto perustuu laajaan kunnalliseen itsehallintoon. Kuntia on 290. Kunnan päättävä elin on kunnanvaltuusto ja johtava poliitikko on kunnanhallituksen puheenjohtaja, kunnallisneuvos, kommunalråd.

Ruotsissa on kuntien ohella myös maakunnallinen itsehallinto. Maakäräjien tärkein tehtävä on terveydenhuolto- ja sairaanhoitopalvelujen järjestäminen. Maakäräjät seuraavat läänien rajoja, mutta eivät ole osa valtiohallintoa vaan olemukseltaan lähempänä kuntia. Edustajat maakäräjille ja kunnanvaltuustoihin valitaan joka neljäs vuosi valtiopäivävaalien yhteydessä.

### **Elinkeinoelämä ja kauppapolitiikka**

Ruotsi on pitkälle teollistunut maa, jossa maa- ja metsätalouden osuus BKT:sta on noin 2 prosenttia, teollisuuden ja rakennusalan osuus vajaat 25 prosenttia ja palvelusektorin osuus noin 73 prosenttia. Ruotsalaisista yrityksistä suurin osa on pieniä tai keskisuuria. (SCB, 2009)

Ruotsin kauppapolitiikkaa leimaa vahva vapaakaupan edistäminen. Ruotsin viennin osuus EU-alueelle vuonna 2011 tammi-huhtikuussa oli 56,7 prosenttia. Koko Eurooppaan osuus, mukaan luettuna Venäjä, oli yhteensä 71,1 prosenttia ja Pohjois-Amerikkaan osuus 10,2 prosenttia.

Tuonnista EU-maiden osuus oli tammi - toukokuussa 2011 69 prosenttia ja koko Euroopan 85,2 prosenttia. Viennin osuus Ruotsin BKT:sta on noin 50 prosenttia (2010: 50 prosenttia).

### **Media**

Ruotsissa ilmestyy noin 130 päivälehteä. Tärkeimmät valtakunnalliset aamulehdet ovat Dagens Nyheter ja Svenska Dagbladet. Iltapäivälehti Aftonbladet on kuitenkin maan suurin lehti. Toinen valtakunnallinen iltapäivälehti on Expressen. Suurimmat maakuntalehdet ovat Göteborgs-Posten ja malmöläinen Sydsvenska Dagbladet Snällposten. Muita isoja maakuntalehtiä ovat Helsingborgs Dagblad, Dalarnas Tidningar (Falun), Nerikes Allehanda (Örebro), Östgöta Correspondenten (Linköping) ja Upsala Nya Tidning.

Valtion omistaman Sverige Television SVT:n lisäksi Ruotsissa toimii useita kaupallisia TV-kanavia, kuten TV4 sekä satelliitti/kaapeli-kanavat TV3, TV8, ZTV ja viihdekanava TV5. Osa kaapeli-TV-yhtiöistä näyttää nämä kanavat kaapeliverkossa.

Ruotsin radio, Sveriges Radio (SR), on oma yhtiönsä, jolla on neljä valtakunnallista radiokanavaa; P1, P2, P3 sekä P4. SR:n ohella Ruotsissa toimii suuri joukko valtakunnallisia ja paikallisia radioasemia. *Lähde 6 (*http://finland.visitsweden.com/artikkelit/faktatietoa-ruotsista/

## Lähteet

1. https://fi.wikipedia.org/wiki/Ruotsi
2. http://pohjolanorden.vlu.fi/fi/tietoa\_pohjoismaista/ruotsi/historiaa\_lyhyesti/?id=188
3. http://europa.eu/european-union/about-eu/countries/member-countries/sweden\_fi
4. http://www.norden.org/fi/tietoa-pohjoismaista/pohjoismaat-sekae-ahvenanmaa-faersaaret-ja-groenlanti/tietoa-ruotsista
5. http://finland.visitsweden.com/artikkelit/faktatietoa-ruotsista/
6. http://finland.visitsweden.com/artikkelit/faktatietoa-ruotsista/

######